VALSTYBINĖS ENERGETIKOS INSPEKCIJOS PRIE ENERGETIKOS MINISTERIJOS VIRŠININKAS

Įsakymas

Dėl informacijos apie atestuotus energetikos darbuotojus formos PATVIRTINIMO

2014 m. vasario 19 d. Nr. 1V-12

Vilnius

Siekdamas tinkamo Energetikos objektus, įrenginius statančių ir eksploatuojančių darbuotojų atestavimo tvarkos aprašo, patvirtinto Lietuvos Respublikos energetikos ministro 2012 m. lapkričio 7 d. nutarimu Nr. 1-220 (Žin., 2012, Nr. 130-6581), 13.8 ir 35 punktų reikalavimų įgyvendinimo ir vadovaudamasis Valstybinės energetikos inspekcijos prie Energetikos ministerijos nuostatų, patvirtintų Lietuvos Respublikos energetikos ministro 2011 m. kovo 15 d. įsakymu Nr. 1-63 (Žin., 2011, Nr. 33-1588), 20.4 p.:

1. T v i r t i n u Informacijos apie atestuotus energetikos darbuotojus formą (pridedama).

2. P a v e d u šio įsakymo vykdymo kontrolę Valstybinės energetikos inspekcijos prie Energetikos ministerijos Planavimo ir kontrolės skyriaus vedėjui.

3. Į p a r e i g o j u Valstybinės energetikos inspekcijos prie Energetikos ministerijos Bendrųjų reikalų skyriaus vedėją šį įsakymą paskelbti teisės aktų registre ir Valstybinės energetikos inspekcijos prie Energetikos ministerijos interneto svetainėje.

Viršininkas Rimgaudas Špokas

Parengė

Audronė Jurtautienė

2014-02-18

PATVIRTINA

Valstybinės energetikos inspekcijos

prie Energetikos ministerijos viršininko

2014 m. vasario 19 d. įsakymu Nr. 1V-19

INFORMACIJA APIE ATESTUOTUS ENERGETIKOS DARBUOTOJUS____________METAIS

Institucijos, kuri vykdė atestavimą, pavadinimas:____________________________________________________________________

(sertifikavimo įstaiga ar įmonė)

Adresas:____________________________________________________________________

(sertifikavimo įstaigos ar įmonės)

Veiklos sektorius (elektros, šilumos, gamtinių dujų ir suskystintų naftos dujų, naftos)	Veiklos sritis	Energetikos darbuotojų kategorija	Atestuotų darbuotojų skaičius	Pateiktų skundų skaičius	Priimti sprendimai dėl skundų (teigiamas / neigiamas)	Sustabdytų galiojančių pažymėjimų skaičius

Pradinis	Periodinis	Papildomas